Outa verloor tol-appèl – praag.co.za
Outa sê hy gaan die uitspraak bestudeer en die organisasie sal môre 'n mediakonferensie hou.
Die Bondgenootskap het geappèlleer teen 'n hofuitspraak verlede jaar wat die implementering van die tolstelsel deur die Padagentskap – Sanral – gemagtig het.
Outa het onder andere aangevoer dat daar nie behoorlike openbare raadpleging was nie. Regter Fritz Brand het in sy uitspraak gesê die horlosie kan nie teruggedraai word tot vyf jaar gelede toe die tolstelsel bekend gemaak is nie.
Hy sê in dié tydperk is groot hoofweg-opgraderings gedoen, wat nie ongedaan gemaak kan word nie, en tóe eers is die hersieningsaansoek gebring.
Hy sê die nadeel is dat hoewel Gautengers meestal vir die paaie gaan betaal, dit tot die res van die land se ekonomie sal bydra.
Brand sê die nadeel is dat Sanral R20 miljard hiervoor met geleende geld betaal het, en indien geen tolgeld gehef word nie, die regering uiteindelik daarvoor sal moet opdok.
Brand sê die koste gaan waarskynlik gedelg word deur diegene wat dit vermoedelik die minste kan bekostig, en die impak op hulle sal nie gering wees nie.
Geen kostebevel is gemaak nie. – RSG
Skrywer Karin RoodtGepubliseer op 9 Oktober 2013 Kategorieë Nuus, Suider-AfrikaSleutelwoord Bloemfonteinse Appèlhof, Bondgenootskap teen Stedelike Tol, Gautengse e-tolstelsel, Outa, Padagentskap, sanral